Správa zo zahraničnej pracovnej cesty

1. Účastníci ZPC
Meno:						Boris Čavajda, Mgr.
Vysielajúca organizácia MŠVVaŠ SR:	Národné športové centrum (NŠC)
	Trnavská cesta 39, Bratislava
Pracovné zaradenie:		riaditeľ
Znalosť jazykov:				anglický, nemecký, maďarský   	

2. Zahraničná pracovná cesta 
Štát: 						Francúzsko
Mesto:						Paríž
Vykonaná v dňoch: 				28.august -1.september 2011	
Prijímajúca organizácia: 			INSEP (Institut National du Sport),
Účel cesty:	7th ASPC forum – International Forum on Elite Sport – stretnutie zástupcov svetových národných centier vrcholového športu 					
Spôsob financovania: 	NŠC 

3. Rámcový program pobytu
Nedeľa, 28. augusta 2011
Príchod do francúzskeho centra vrcholového športu INSEP cca o 22.30 hod.
Pondelok, 29. augusta 2011
9.00h.- Registrácia účastníkov stretnutia, uvítanie výkonným riaditeľom INSEPu – T.Maudet a prezidentom Asociácie centier vrcholového športu (ASPC) – J.Lahtinen
9:30 – 13:00 h.-  Valné zhromaždenie a stretnutie centier podľa kontinentov
13:00 -15:00h.- Obed
15:00 – 18:30 Otvorenie konferencie – E.Srecki (dvojnásobný olympijský víťaz v šerme), návšteva a prehliadka inštitútu – INSEP
Utorok, 30. augusta 2011
9:00 – 12:15 Vzdelanie a kariéra elitných športovcov – je „dual project“ v súčasnosti aktuálny? Ako to funguje?
12:15 – 14:00 Obed
14:00 – 16:30 – Manažment a vedenie centier
16:30 – 18:00 – Diskusné skupinky k trom témam :
1.	Denný monitoring a benchmarking v strediskách vrcholového športu
2.	Manažment strediska vrcholového športu
3.	Národné siete stredísk vrcholového športu
Streda, 31. augusta 2011
9:00 – 12:25 – Inovácie a technológie pre tréning športovcov v strediskách vrcholového športu
12:25 – 13:30 – Obed
13:30 – 18:00 - Ponuky a požiadavky stredísk vrcholového športu
Štvrtok, 1. september 2011
Odchod na Slovensko..

4. Všeobecné informácie k problematike
7 ročník medzinárodného fóra Asociácie stredísk vrcholového športu(ASPC) sa uskutočnil v Paríži v Národnom inštitúte športu (INSEP). Cieľom stretnutia je medzinárodné výmeny skúseností najlepších praxí, tvorba partnerstiev a hľadanie možností podpory pri rozvoji stredísk vrcholového športu.
V súčasnosti ASPC zahŕňa viac ako 55 centier z 22 krajín celého sveta. Obsahom jednotlivých diskusných fór  a prednášok bolo: Kariéra a vzdelávanie športovcov, Manažment a vedenie centier, Rozvoj, Inovácie a technológie v rámci centier vrcholového športu a potreby a ponuka jednotlivých centier. Súčasťou podujatia bolo aj Valné zhromaždenie a voľby funkcionárov ASPC.
Rokovacím jazykom bola angličtina, v prípade francúzsky hovoriacich prednášajúcich bolo zabezpečené tlmočenie.
 
5.a 6. Stručné zhrnutie rokovania a Závery a odporúčané návrhy
1. pracovný deň
Na 7 ročníku medzinárodného fóra Asociácie stredísk vrcholového športu(ASPC) sa zúčastnilo viac ako 50 zástupcov stredísk vrcholového športu zo všetkých kontinentov sveta. Fórum otvoril prezident ASPC p. Jukka Lahtinen, ktorý je zároveň projektovým manažérom Brazílskej olympijskej komisie pre OH 2016 a riaditeľ INSEPu, p. Thierry Maudet. Po úvodných slovách sa začalo Valné zhromaždenie, kde sa volili orgány ASPC. Novým prezidentom sa stal p. Michael English, bývalý úspešný člen U.S. tímu v športovej streľbe a bývalý prezident streleckej federácie USA. Prešlo sa komplexným zhodnotením aj finančným, štatistickými informáciami.
Následne boli uzavreté stretnutia zástupcov centier z jednotlivých kontinentov.  V rámci Európy bolo skonštatované že v súčasnosti je v rámci ASPC 31 centier vrcholového športu a bol prejavený záujem o ďalšie rozširovanie najmä v rámci východoeurópskych krajín. Diskusia sa dotkla aj možnosti spoločných projektov s využitím EU fondov ale aj ďalších potenciálnych zdrojov ako sú medzinárodné asociácie ktoré podporujú medzinárodné projekty. Vznikli aj rôzne ponuky na možné výmenné pobyty trénerov, kde by sa mohli zdokonaliť tréningové metódy centier jednotlivých krajín.  V rámci prvého dňa si členovia fóra vypočuli aj prednášku p. E. Srecki, viacnásobného olympijského účastníka a olympijského víťaza v šerme. Témou jeho prednášky bolo, ako sa vysporiadal s kariérou po jej ukončení a významnú časť venoval dôležitosti vzdelávania resp. dovzdelávania športovcov už počas vrcholovej kariéry. Srecki je v súčasnosti Technický riaditeľ Francúskej šermiarskej federácie.   
V rámci prvého dňa, účastníci absolvovali prehliadku INSEPu, zariadení a športovísk, ktoré využívajú resp. využívali významní francúzski športovci ako napr. Tony Estanguet, Amélie Mauresmo, Gael Monfils, Jo-Wilfried Tsonga, Marie-José Perec, Eric Srecki, Sebastien Flute a mnoho ďalších.

2. pracovný deň
Ďalší deň doobedie, v rámci bloku Vzdelanie a kariéra, začal témou Prekážky športovej výkonnosti, ktorú prezentoval Carles Vicens, tenisový tréner španielskeho centra CAS v Sant Cugat a bývalý tréner tenistu Tommyho Robreda. Obsah  prednášky smeroval k objemu a času venovanému tréningu, frekvencií súťaží národnej a medzinárodnej úrovne za súčasného vzdelávania pričom prízvukoval potrebu vzdelávania už počas kariéry. Zároveň dodal že žiadny ich trénovaný športovec nemôže byť zaradený do  ich centra ak sa priebežne neštuduje resp. nevyužíva vzdelávacie programy, čo bola veľmi inšpiratívna informácia. Štatisticky spomenul že viac ako polovica ich športovcov študuje priamo v ich centre a polovica mimo centra.
Prednášku o profesionalizácií elitného športovca – zárobky, vzťah s médiami, rola športových agentov, aspekt inej kultúry, práva športovca atď. prezentoval Antti Paananen, športový riaditeľ Fínskej volejbalovej federácie a hlavný tréner fínskej ženskej reprezentácie vo volejbale. Pri ich práci zdôrazňoval nevyhnutnosť spolupráce so zahraničím a hľadanie najlepších praxí, nakoľko vo volejbale Fínsko nemá dostatok kvalitatívnej kapacity aby celá príprava bola uskutočnená iba v rámci ich centra. 
Tretiu prednášku mal Al Joyner, olympijský víťaz v trojskoku z roku 1984 na tému „Športovec plne sa pripravujúcom na Olympijské hry“ - záujem, riziká, podmienky. Zvýraznil fakt že on keď športoval nikdy sa nestaral čo z toho bude mať po finančnej stránke, jeho naplnením bolo získať medailu, jeho životným cieľom bolo vyhrávať a nie zarábať. Súčasná zmena postoja k športu a pohľadu cez peniaze ho veľmi mrzí. V súčasnosti je trénerom a potenciálnych zverencom tieto veci stále prízvukuje. Zaujímavosťou centier v USA je že vláda nepodporuje vrcholový šport vôbec teda všetky strediská fungujú na súkromnej báze.
Veľmi prednášku predniesol pán Bart Ooijen, úradník Európskej komisie pre šport o budúcnosti športu z pohľadu EÚ. Vyzval na medzinárodnú spoluprácu univerzít v rámci EÚ a rozprával aj o ERASMUS projektoch pre talentovanú mládež. Zároveň prezentoval výraznú podporu pri projektoch v rámci témy „duálna kariéra“.
V poobedňajších hodinách téma diskusie prešla do ďalšieho bloku – Manažment a vedenie centier vrcholového športu, ktorú otvoril riaditeľ Kanadského športového centra v Calgary pán Dale Henwood. JV príhovore apeloval na dôležitosť schopnosti jednotlivých funkcionárov manažovať tímy pracovníkov, hľadať riešenia pre napredovanie a fokus na tímovú spoluprácu. 
V samostatnej prednáške sa stratégií vedenia a manažmentu  vrcholových centier športu venoval Jukka Lahtinen ako projekt manager Brazilskej olympijskej komisie. Obsahom bolo ako nastaviť manažovanie v dlhodobom horizonte, rozobral organizáciu a kontrolu aktivít, mechanizmy a systémy na hodnotenie výsledkov, manažment personálu, financovanie.
Poobedie bolo diskusné. Témou bolo denné sledovanie procesov a benchmarking centier, služby v rámci centier a „networking“. Zaujímavým vstupom prispel riaditeľ Anglického inštitútu pre šport. Anglické centrum je financované vládou. Je centralizované a má svoje regionálne menšie strediská. Všetky majú rovnaké podmienky na fungovanie a všetky kooperujú. 
Všeobecne, centrá vrcholového športu, ktoré sú podporované vládou resp. plne financované štátom sú centralizované pod jednu inštitúciu, ktorej súčasťou sú menšie regionálne centrá (Anglicko, Francúzsko atď.)
3. pracovný deň
Doobedie posledného pracovného dňa bolo venované inováciám a technológiám ktoré sa využívajú v rámci centier vrcholového športu. Tento blok bol venovaný predstaveniu moderných technológiám ktoré používajú vyspelejšie centrá. Veľmi zaujímavý bol príspevok riaditeľa oddelenia vied Japonského centra p. Miyajiho, ktorý predstavil vlastnú inováciu v rámci práce s videom a databázami. Jeho technológie tzv. „matrix video“ sa využívajú na Olympijských hrách a aj v Londýne 2012 sa budú využívať na detailné sledovanie športovcov a štúdiám ich pohybov a sú k dispozícií trénerom. Josep Escoda, vedúci IT oddelenia španielskeho centra apeloval na všetkých nebáť sa používať súčasné prostriedky techniky hoci aj základné (napr. IPADy pre trénerov či komunikáciu v rámci zamestnancov, WIFI atď...)  
Poobedie bolo venované diskusií o potrebách a spolupráce centier. Fínski reprezentant centra podnecoval účastníkov k využívaniu prostriedkov, ktoré poskytujú medzinárodné organizácie v rámci ich podpory podujatí či projektov (napr. MOV, IAAF atď.). Všeobecne boli predostreté ponuky na spoluprácu (z Holandska, Francúzska, Južnej Afriky, Kanady atď..), výmenné pobyty trénerov, či iných pracovníkov aby sa zdokonaľovali vo svojej práci, výmena skúseností a dobrých praxí.

7. Prehľad prinesenej dokumentácie 
Materiály z prednášok sú uložené v NŠC resp. na webovej stránke ASPC (http://www.forumelitesport.org/).

8. Osobitne vyhodnotený očakávaný prínos ZPC
Mojim prvotným cieľom bolo integrovať NŠC do zoskupenia svetových centier vrcholového športu a získavanie nových informácií skúseností a ich následné využitie resp. aplikácia pre potreby rozvoja nášho centra NŠC, čo naplnilo očakávania. Ďalším prínosom bolo nadobudnutie informácií o možnostiach vzájomnej spolupráce na medzinárodnej úrovni prípadne budúcich projektov. V neposlednom rade výmena skúseností spôsobov riadenia, financovania, aktivít, najlepších praxí a budúcnosti centier vrcholového športu.
Prínos ZPC považujem za pozitívny.

9. Prenos zverejnenia výsledkov ZPC, prenos získaných informácií

Informácie boli postúpené v rámci sekcie štátnej starostlivosti o šport relevantným pracovníkom. Viaceré poznatky a podnety sa budem snažiť aplikovať resp. adaptovať do činnosti nášho centra.

Súhlasím so zverejnením správy na internete.
Bratislava, 10 . september 2011		

Vypracoval:
Mgr. Boris Čavajda, riaditeľ NŠC

Schválil: 
Ing. Miroslav Siváček, MBA, vedúci služobného úradu MŠVVaŠ SR